5. mai

**5. mai** on Gregoriuse kalendri 125. (liigaastal 126.) päev. Juliuse kalendri järgi 22. aprill (1901–2099).

## Sündmused
### [[Eesti]]s
*1823 – 
*1858 – kehtima hakkas Eestimaa kubermangu 1856. aasta talurahvaseadus.
*1868 – kehtima hakkas teorendilepingute sõlmimise keeld.
* 1924 – Karl Friedrich Akel valiti Eesti Olümpia Komitee (asutati detsember 1923) esimeseks esimeheks.
* 1934 – Tallinnas vahistati 24 vapslikku meeleavaldajat.
* 1935 – riigivanem Konstantin Päts sõitis Poolasse ravile.
* 1936 – Tallinna-Harju prefektuuri politseijaoskonnad varustati pisargaasipüstolitega.
* 1938 – Ivan Bunin saabus Tartusse.
* 2011 – Harju Maakohus mõistis Eesti Euroopa Liikumise endise juhataja Anna-Maria Galojani süüdi omastamises ja võltsitud dokumentide kasutamises. Kohus mõistis Galojanile liitkaristuse, ühe aasta ja kümne kuu pikkuse vangistuse, millest kohe kandmisele kuulus viis kuud, ülejäänud aga oli tingimisi nelja-aastase katseajaga. Tsiviilhagi tema vastu rahuldati 47 956 euro ulatuses.

### Maailmas
*1764 – Peterburis asutati Venemaa keisrinna Katariina II poolt Aadlineiude kasvatusselts (*«Воспитательное общество благородных девиц»*), (Smolnõi instituut)
*1835 – Belgias Brüsseli ja Mecheleni vahel avati Mandri-Euroopa esimene raudteeliin.
*1862 – Prantsusmaa interventsioon Mehhikos: keiser Napoleon III poolt saadetud Prantsuse armeekorpus sai Puebla lahingus Mehhiko vägedelt lüüa.
*1885 – USA ärimees George Eastman sai patendi rullfilmile.
*1912 – Stockholmis avati 1912. aasta suveolümpiamängud.
*1918 – Viiburi vallutamisega Soome valgete poolt lõppes Soome kodusõda. Soome punaväelased põgenesid Petrogradi.
*1921 – Prantsuse moelooja Coco Chanel esitles viienda kuu viiendal päeval parfüümi Chanel No. 5. See oli esimene parfüüm, mida müüdi kogu maailmas.
*1933 – Norra valdused Ida-Gröönimaal kuulutati Haagi Alalise Rahvusvahelise Kohtu poolt õigusvastaseks. Norra tunnustas otsust ning Gröönimaa jäi tervenisti Taani võimu alla.
*1945 – Teine maailmasõda: puhkes Praha ülestõus.
*1945 – Nõukogude sõjaväelased leidsid Berliinis Riigikantselei aias mürsulehtri põhjast Adolf Hitleri ja Eva Brauni põlenud surnukehad.
*1945 – Šveits katkestas diplomaatilised suhted Saksamaaga.
* 1961 – USA-s startis Mercury programmi esimene mehitatud missioon, mille käigus sai Alan Shepard esimeseks ameeriklaseks ja kolmandaks inimeseks kosmoses.
*1989 – Läti NSVs seadustati läti keel riigikeelena.

## Sündinud

* 1813 – Søren Kierkegaard, taani filosoof
* 1818 – Karl Marx, saksa filosoof, sotsioloog, majandusteadlane ja revolutsionäär
* 1846 – Henryk Sienkiewicz, poola kirjanik, Nobeli kirjandusauhind 1905
* 1863 – Ole Olsen, Taani filmimees, Nordisk Filmi asutaja
* 1866 – Ants Laikmaa, eesti maalikunstnik
*1877 – Georgi Sedov, Venemaa mereväelane ja polaaruurija
*1948 – Peeter Novod, eesti luuletaja ja endine ajakirjanik
* 1966 – Ljubov Jegorova, vene murdmaasuusataja

## Surnud

* 1821 – Napoléon Bonaparte, Prantsusmaa keiser 1804–1814 ja 1815
* 1874 – Charles Gleyre, šveitsi kunstnik
* 1995 – Mihhail Botvinnik, vene maletaja
* 2007 – Dan Põldroos, eesti näitleja
* 2013 – Robert Ressler, Ameerika Ühendriikide kriminoloog

## Pühad
* Rahvusvaheline ämmaemandate päev
* Portugali keele päev

## Nimepäev
* Eestis – Loit, Loomet

## Ilmarekordid
*Tallinna soojarekord 27,7 kraadi (2004)

## Viited